**MOLITVE VJERNKA**

**33. nedjelja kroz godinu – B (14. studenog 2021.)**

1. Gospodine, neka se tvoja Crkva zalaže za istinu i pravednost, vjerno svjedočeći evanđelje riječima i djelima, molimo Te:
2. Rasvijetli svojom mudrošću papu Franju, biskupa našega Božu, sve svećenike, redovnike i redovnice i pomozi im da budu znak tvoje blizine, molimo Te:
3. Daruj razboritost odgovornima u politici te u državnim i javnim službama, kako bi služili za opće dobro, molimo Te:
4. Gospodine, sve one koji su odbačeni, ugroženi ili progonjeni zbog Tvojega imena, jačaj u patnjama i mukama koje ustrajno podnose, molimo Te:
5. Gospodine prisutni, za nas ovdje sabrane: nauči nas prepoznavati znakove Tvoje milosti i dobrote da nas nikakve tjeskobe i nevolje života, ne udalje od Tebe, molimo Te:
6. Daj nam, Gospodine, da na ovom svijetu vršimo Tvoju volju i ne upadamo u zamke suvremenoga društva te se Tebi utječemo kako bismo spremni dočekali kraljevstvo Tvoje, molimo Te:
7. Dragu braću i sestre koji dovršiše dane zemaljskoga života primi, po svojoj milosti, u radost svoga Kraljevstva, molimo Te: